armvectores/hy_wikipedia_2023 huggingface dataset:
187 (թիվ)

Անվան այլ կիրառումների համար տե՛ս՝ 187 (այլ կիրառումներ)187 (հարյուր ութսունյոթ), բնական թիվ է։


== Աստղագիտության մեջ ==
(187) Լամբերտան Աստերոիդների գլխավոր գոտու S դասի աստերոիդ է։


== Այլ ոլորտներում ==
Տարվա 187-րդ օրը հուլիսի 6-ն է (նահանջ տարիներին՝ հուլիսի 5-ը)


== Տես նաև ==
187 թ.,
Մ.թ.ա. 187 թ.
Ջիլի քրոմիտի հանքավայր

Ջիլի քրոմիտի հանքավայր, հանքավայր Հայաստանի Գեղարքունիքի մարզում, Սևանա լճի արևելյան ափին՝ Ջիլ գյուղից մոտ 2 կմ հյուսիս-արևմուտք ու հարավ-արևելք։


== Բնութագիր ==
Հայտնաբերվել է 1920-ական թվականներին, շահագործվել 1942-1951 թվականներին։ Տեղադրված է Ջիլ-Խաչ գաբրո-պերիդոտիտային զանգվածի հյուսիսարևմտյան մասում՝ լայնակի ուղղության դունիտային տեղամասում։ Վերին կավճի մագմայական հանքավայր է։ Երակաձև ու ոսպնյակաձև (երկարությունը՝ մինչև 18 մ, հաստությունը՝ 0, 3-2 մ) հանքամարմինները տեղադրված են ներփակող դունիտներին ներդաշնակ։ Հանքանյութը հոծ կամ խիտ ցանավոր է, խիստ փոխակերպված՝ կազմված մագնոքրոմիտ ու քրոմպիկոտիտ միներալներից՝ Օ203-ի 20-46% պարունակությամբ։ Կազմված է 3 հանքային տեղամասերից․ Cr203-ով առավել հարուստ է «Գլխավոր երակ» տեղամասը։ պաշարները մոտ 3 հզ․ տ են։
Ջոջիանի

Ջոջիանի (վրաց.՝ ჯოჯიანი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1100 մետր բարձրության վրա։ Շրջկենտրոն Գորիից հեռու է 12 կմ։


== Ծանոթագրություններ ==
Պետրոս Կապամաճյան

Պետրոս Կապամաճյան (1840 - 1912), Օսմանյան կայսրության հայ քաղաքացի՝ տեքստիլ ներմուծող, Վանի Գործադիր խորհրդի անդամ և Վանի քաղաքապետ։ 
Քապամաջյանը նշանակվել է Վանի քաղաքապետ 1908 թվականի փետրվարի 2-ին։ Չնայած որոշ աղբյուրներ նշում են նրա քաղաքապետ ընտրվելու ամսաթիվը 1909 թվականին։ Երկու անգամ ընտրվել է ինչպես մուսուլմանական, այնպես էլ ոչ մուսուլմանական ձայների ուժով՝ տեղական տնտեսությունը բարելավելու իր հաջող ջանքերի շնորհիվ (ներառյալ Վանա լճում առաջին կանոնավոր քաղաքային նավարկությունը)։ 
Նրան աջակցել է Վանի վաճառական դասը, որոնք հիմնականում հայեր էին։ Սերտորեն համագործակցել է կենտրոնական կառավարության և նահանգապետի հետ տեղական բարեփոխումներ իրականացնելու համար։ Սա նրան հակասության մեջ է գցել  դաշնակցականների հետ, որոնք ամբողջ արևելյան նահանգներում օսմանյան պետության դեմ քարոզներ էին իրականացնում։ Հայ հեղափոխական դաշնակցությունւ (ՀՅԴ) Կապամաճյանին մեղադրել է Օսմանեան կառավարության խամաճիկ լինելու մեջ։ 
Կապամաջյանի հուղարկավորությանը ներկա է եղել մեծ բազմություն՝ ներառյալ Վանի ոչ հայ բնակիչներին և մեծ տերությունների հյուպատոսներին։ Թաղվել է Բաղլար շրջանի հայկական գերեզմանատանը։


== Ծանոթագրություններ ==
Լագոլովո

Լագոլովո (ռուս.՝ Лаголово), գյուղ Ռուսաստանի, Լենինգրադի մարզի Լոմոնոսովսկի շրջանի կազմում։
Բնակչությունը 2010 թվականին գրանցված տվյալներով կազմում էր 3569 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արևելյան ճակատ (Առաջին համաշխարհային պատերազմ)

Արևելյան ճակատը Առաջին համաշխարհային պատերազմ ռազմադաշտ էր Կենտրոնական և, սկզբում, Արևելյան Եվրոպայում, որպես հակակշիռ Արևմտյան Ճակատի։ Չնայած աշխարհագրական բաժանմանը, երկու ճակատների իրադարձությունները խիստ ազդեցություն էին ունենում մեկը մյուսի վրա։ Ռուսական աղբյուրներում այդ պատերազմը Երկրորդ Հայրենական պատերազմ անունն էր կրում։


== Ծանոթագրություններ ==
Բլդան

Անվան այլ կիրառումների համար տե՛ս՝ Բլդան (այլ կիրառումներ)Բլդան, Բլդանգետ, Բլդանչայ, գետ Հայաստանի Տավուշի մարզում, Աղստև գետի ձախ վտակը։ Սկիզբ է առնում Հալաբի լեռնաշղթայի Բովաքար լեռնագագաթի հարավային լանջից՝ 2800 մ բարձրությունից։ Երկարությունը 15 կմ է, ջրահավաք ավազանը՝ 72 կմ²։ Սնումը ձնաանձրևային է, վարարումը՝ ապրիլ-մայիսին։ Տարեկան միջին ծախսը 0,3 մ³/վ է, հոսքը՝ 15,1 միլիոն մ³։
Գետահովիտն ունի ռեկրեացիոն մեծ նշանակություն։ Բլդանի հովտում են «Դիլիջան» հանքային ջրերի աղբյուրները, առողջարաններ և մարզաառողջարանային համալիր։


== Ծանոթագրություններ ==
Գլեբ Դեսյատնիկով

Գլեբ Դեսյատնիկով (ռուս.՝ Глеб Фе́ликсович Деся́тников, սեպտեմբերի 21, 1966(1966-09-21), Մոսկվա, ԽՍՀՄ), ռուս դիվանագետ։


== Կենսագրություն ==
1989 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1989 թվականից զբաղվում է դիվանագիտական գործունեությամբ։ Տիրապետում է արաբերեն, ֆրանսերեն և անգլերեն լեզուներին։

1989 թվականից մինչև 1994 թվականը Իրաքում եղել է ԽՍՀՄ, իսկ 1991 թվականից հետո՝ Ռուսաստանի Դաշնության դեսպանության աշխատակից։
1997-ից մինչև 2000 թվականը Հորդանանում եղել է Ռուսաստանի Դաշնության դեսպանության աշխատակից։
2004-2010 թվականներին Նյու Յորքում ՄԱԿ-ի անվտանգության խորհրդի և ՄԱԿ-ի Ռուսաստանի Դաշնության մշտական ներկայացչության խորհրդական, ավագ խորհրդական։
2010 թվականից մինչև 2018 թվականը եղել է Ռուսաստանի Դաշնության արտաքին գործերի նախարարության Մերձավոր Արևելքի և Հյուսիսային Աֆրիկայի դեպարտամենտի տնօրենի տեղակալ։
2018 թվականի դեկտեմբերի 28-ից Հորդանանում համարվում է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի երկու դուստր։


== Դիվանագիտական աստիճան ==
Երկրորդ դասի արտակարգ և լիազոր դեսպանորդ (2013 թվականի ապրիլի 9)
Առաջին դասի արտակարգ և լիազոր դեսպանորդ (2018 թվականի հունիսի 13)


== Ծանոթագրություններ ==


== Արտաքին հղումներ ==
Посол знает, что делать
Կումշելեկ (Մորոզովի շրջան)

Կումշելեկ (ռուս.՝ Кумшелек), անցակետ Ռուսաստանի Դաշնության Ռոստովի մարզի Մորոզովսկի շրջանում։ Մտնում է Զնամենսկի գյուղական համայնքի կազմի մեջ։
Ստրոիտել (ավան, Ստարոբեշևսկի շրջան)

Անվան այլ կիրառումների համար տե՛ս՝ Ստրոիտել (այլ կիրառումներ)Ստրոիտել (ուկրաիներեն՝ Строїтель), ավան Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Ստրոիտել ավանում բնակվում էր 402 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Իվան Անտոշին

Իվան Անտոշին (ռուս.՝ Иван Панфилович Антошин, 1895 - հունիսի 11, 1944(1944-06-11), Մոսկվա, ԽՍՀՄ), Բանվորա-գյուղացիական Կարմիր բանակի գեներալ-մայոր, Քաղաքացիական և Հայրենական Մեծ պատերազմի մասնակից։


== Կենսագրություն ==

Իվան Անտոշինը ծնվել է 1895 թվականին։ Ծառայել է ցարական բանակում որպես օդաչու։ 1917 թվականին մտնում է Կարմիր գվարդիա։ 1918 թվականին Անտոշինը ծառայության է անցնում Բանվորա-գյուղացիական Կարմիր բանակում, մասնակցում Քաղաքացիական պատերազմի մարտերին։ 1924-1926 թվականներին  Անտոշինը եղել է ՌՕՈՒ Հատուկ Կարմրադրոշ կործանիչ էսկադրիլիայի 3-րդ կործանիչ ավիացիոն դիվիզիայի հրամանատար։ Նրա հրամանատարության ներքո այդ էսկադրիլիայում ծառայել է ապագա հռչակավոր օդաչու, Խորհրդային Միության հերոս Վալերի Չկալովը։ 1927-1928 թվականներին Անտոշինը ծառայել է Միջին Ասիայում։
1930-1935 թվականներին Անտոշինը եղել է Օդեսայի թռիչքային դպրոցի հրամանատարը, դասավանդել է  Ռազմա-օդային ուժերի ակադեմիայում։ 1935-1938 թվականներին եղել է Պրիվոլժեի ռազմական օկրուգի Ռազմա-օդային ուժերի հրամանատարը։ 1938 թվականի փետրվարից Անտոշինը զբաղեցրել է Խարկովի ռազմական օկրուգի Ռազմա-օդային ուժերի հրամանատարի պաշտոնը, զուգահեռաբար եղել է 49-րդ ավիացիոն դիվիզիայի հրամանատարը։ Մասնակցել է լեհական արշավանքին։ 1940 թվականի հունիսի 4-ին Անտոշինին շնորհվել է ավիացիայի գեներալ-մայորի կոչում։
Հայրենական Մեծ պատերազմի տարիներին Անտոշինը եղել է 22-րդ բանակի ռազմաօդային ուժերի հրամանատար, ապա հաջորդաբար  Ուրալի, Վոլգայի, Ստալինգրադի և Արխանգելսկի ռազմական շրջանների հրամանատար։


== Մահ ==
Մահացել է ավիավթարից 1944 թվականի հունիսի 11-ին։ Թաղված է Մոսկվայի  Նովոդևիչյան գերեզմանատանը։


== Պարգևներ ==
Պարգևատրվել է Կարմիր դրոշի շքանշանով, Հայրենական պատերազմի 1-ին աստիճանի և «Պատվո նշան» մեդալով։


== Ծանոթագրություններ ==
192 (թիվ)

192 (հարյուր իննսուներկու), բնական թիվ է։


== Աստղագիտության մեջ ==
(192) Նավսիկայան Աստերոիդների գլխավոր գոտու S դասի աստերոիդ է։


== Այլ ոլորտներում ==
Յունիկոդում 00C016-ը «À» (Latin Capital Letter A With Grave) նշանի կոդն է։
Տարվա 192-րդ օրը հուլիսի 11-ն է (նահանջ տարիներին՝ հուլիսի 10-ը)


== Տես նաև ==
192 թ.,
Մ.թ.ա. 192 թ.
Միքայել Հովհաննիսյան (գեղանկարիչ)

Անվան այլ կիրառումների համար տե՛ս՝ Միքայել Հովհաննիսյան (այլ կիրառումներ)Միքայել Արարատի Հովհաննիսյան (ծնվ․՝ 1938, օգոստոսի 26, գ․ Արամուս, Կոտայքի մարզ), հայ գեղանկարիչ, մանկավարժ։


== Կենսագրություն ==
Ավարտել է Երևանի գեղարվեստի ուսումնարանը (1958), Երևանի գեղարվեստա-թատերական ինստիտուտի գեղանկարչության բաժինը (1965)։ 1965-1997 թթ. դասավանդել է Երևանի գեղարվեստի ուսումնարանում և Երևանի գեղարվեստա-թատերական ինստիտուտում։
1979 թվականին, նկարիչներ Անատոլի Գրիգորյանի և Զուլում Գրիգորյանի համահեղինակությամբ, ձևավորել է Սարդարապատի ազգագրական թանգարանի նիստերի դահլիճը։


== Ստեղծագործություններ ==
Հովհաննիսյանի ստեղծագործություններին բնորոշ են հոգեբանական լարվածությունը և կերպարային հավաստիությունը. 

Մոր դիմանկար, 1981
Սեդայի դիմանկար, 1986
«Զոհվածների հիշատակին» հորինվածք, 1982
«Լուսաբաց» հորինվածք, 19861970-ական թվականներից Հովհաննիսյանի արվեստում ի հայտ են գալիս մարդու և առարկայական աշխարհի էքսպրեսիվ վերացարկման նշանային իմաստավորումներ.

«Հորդորանք», 1972
«Պար», 1973
«Զբոսանք», 1974
«Քնած կինը», 1980


== Ցուցահանդեսներ ==
1962-ից մասնակցում է հանրապետական, միութենական և միջազգային ցուցահանդեսների 

Հայ նկարիչների խմբի հետ՝ ԳՖՀ-ում (1976)
Հոլանդիայում (1979)
Լյուքսեմբուրգում (1981)Անհատական՝ 

Երևանում (1975, 1989)
Ամմանում (1986)
Բուսովաչա

Բուսովաչա , քաղաք Բոսնիա և Հերցեգովինայում։ Վարչականորեն Բոսնիա և Հերցեգովինայի ֆեդերացիաի Միջինբոսնիական կանտոն է։ Գտնվում է 60 կմ հեռավորության վրա՝ Սարաևոյում։


== Պատմություն ==
Բոսնիական պատերազմի ժամանակ քաղաքում ծանր ճակատամարտեր են տեղի ունեցել Բոսնիա և Հերցեգովինայի Հանրապետության և Խորհրդային Խորվաթիայի բանակների միջև։ Ներկայումս քաղաքը պատերազմից հետո վերակառուցում են։


== Բնկաչություն ==


=== 1971 թվական ===
Ամբողջությունը - 14,428 (100 %)
Խորվաթներ — 7,646 (52,99 %)
Բոսնիացիներ — 5,896 (40,86 %)
Սերբեր — 735 (5,09 %)
Հարավսլացիներ — 60 (0,41 %)
Ուրիշներ — 91 (0,65 %)


=== 1991 թվական ===


==== Համայնքներ ====
Ամբողջությունը — 18,879 (100 %)
Խորվաթներ — 9,093 (48,16 %)
Բոսնիացիներ — 8,451 (44,76 %)
Սերբեր — 623 (3,29 %)
Հարավսլացիներ — 510 (2,70 %)
Ուրիշներ — 202 (1,09 %)


==== Քաղաքներ ====
Ամբողջությունը — 3,899 (100 %)
Խորվաթներ — 1,760 (45,13 %)
Բոսնիացիներ — 1,486 (38,11 %)
Հարավսլացիներ — 376 (9,64 %)
Սերբեր — 153 (3,92 %)
Ուրիշներ — 124 (3,18 %)


=== 2005 թվական ===
2005 թվականին Բուսովաչայի բնկչության 59 % խորվաթներ էին, իսկ 40 %՝ բոսնիացիներ։
Կոնգլոմերատ (ապար)

Անվան այլ կիրառումների համար տե՛ս՝ Կոնգլոմերատ (այլ կիրառումներ)
Կոնգլոմերատ (լատ.՝ conglomerate — խիտ, հոծ), նստվածքային ապար, ցեմենտացված կոպիճ։ Խառնուրդներից սովորաբար առկա են ավազ, խճաքար և գլաքար։
Կոնգլոմերատում ցեմենտը ներկայացված է երկաթի օքսիդներով, կարբոնատներով, կավային նյութով և սակավ՝ սիլիկաթթվով։ Կոնգլոմերատները կարող են կազմված լինել տարբեր ապարների (պոլիմիքտային) և միևնույն ապարի (մոնոմիքտային) կոպիճից։ Ըստ բեկորային նյութի կուտակման եղանակի կոնգլոմերատները լինում են ծովային, ալյուվիալ, պրոլյուվիալ, լճային։
Լայնորեն տարածված են տարբեր հասակի նստվածքներում, հատկապես լեռնային շրջաններում և նրանց հարող մարզերում։ Երբեմն կոնգլոմերատները (սովորաբար ցեմենտում) պարունակում են ոսկու, պլատինի և այլ օգտակար հանածոների ցրոնային հանքավայրեր։
Ասթմա

Ասթմա, հեղձուցիչ գրոհ, որն ունի տարբեր ծագումներ.


== Տեսակներ ==
Բրոնխների ասթմա - շնչուղիների քրոնիկ բորբոքային հիվանդություն է, որը ներառում է տարբեր բջջային տարրեր։
Սրտի ասթմա - հեղձուցիչ գրոհները մի քանի րոպեից մինչև մի քանի ժամվա ընթացքում սրտամկանի ինֆարկտ, կարդիոսկլերոզ, սրտի հիվանդության և այլ հիվանդությունների հետևանք են, որոնք կապված են սրտի անբավարարության հետ։
Մետեորիզմ ասթմա  - գազերի չափից ավելի կուտակումն է աղիներում։
...Baby One More Time (ալբոմ)

Անվան այլ կիրառումների համար տե՛ս՝ ...Baby One More Time (այլ կիրառումներ)«...Baby One More Time», ամերիկացի երգչուհի Բրիթնի Սփիրսի առաջին ալբոմն է, որը լույս տեսավ 1999 թ. հունվարի 12-ին։ Ալբոմի մեջ ընդգրկված էին 12 երգ, որոնցից 5-ը թողարկվեցին որպես սինգլ։ Ամբողջ աշխարհում վաճառվել է ձայնասկավառակի 30 միլիոն օրինակ, որից 14 միլիոնը ԱՄՆ-ում։


== Երգացանկ ==


== Հիթ-շքերթներ ==


== Հավաստագրեր ==


== Ծանոթագրություններ ==
Իեն Բոեն

Իեն Ստյուարտ Բոհեն (անգլ.՝ Ian Bohen, սեպտեմբերի 24, 1976(1976-09-24), Կալիֆոռնիա, ԱՄՆ), ամերիկացի դերասան, առավել հայտնի է MTV-ի  Երիտասարդ գայլ ֆիլմում Փիթեր Հեյլին, Արամաութ նեթվորքի դրամատիկական սերիալներում (Yellowstone դրամա) Ռայանին մարմնավորելով։ 


== Կյանք և կարիերա ==
Բոհենը ծնվել և մեծացել Կալիֆոռնիայում, Կարմելում։ 1993 թ.-ին սկսել է իր դերասանական կարիերան՝ իր նախաձեռնությունն ունենալով Թոդ ֆիլդի AFI կոնսերվատորիայի ծրագրում։ Դրան հաջորդեց 1944 թ.-ի «Օսկար» անվանակարգում նկարահանված ֆիլմը՝ Ուայթ Էարփը։
1997 թ.-ին, Բոհենը դերակատարեց երիտասարդ Հերկուլեսի դերը Հերկուլես, լեգենդար ճամփորդություններ ֆիլմում։ Որպես երիտասարդ հերոս սերիալներում նկարահանվել է հետադարձ տեսարանում։ Հանաճանաչ շուի մի հատված դարձավ հեռուստատեսային ֆիլմ՝ «Երիտասարդ Հերկուլեսը», որտեղ Բոհենը հանդես եյավ որպես Հերկուլես իր գործունեության տարիներին։ Հետագայում թողարկվեցին մանկական հեռուստասերիալները, բայց Բոհենը հրաժարվեց վերադառնալ դերին, քանի որ չէր ցանկանում վերադառնալ Նոր Զելանդիա լիաժամկետ։ 1998-2001 թթ.-ին, նկարահանվեց Հիմա ցանկացած օր ֆիլմի տասը դրվագներում՝ որպես Ջոնի Օ՚Բրայեն:
Բոհենը դերակատարել է Խենթ տղամարդիկ ֆիլմում՝ որպես Ռոյ Հազիլթի, ով սիրահարվեց Դոն Դրեյփերի կանանցից մեկին՝ Միջի Դանիելսին։
2011-2017 թթ.-ից, Բոհենը MTV-ի Երիտասարդ գայլ ֆիլմում կրկնօրինակել է Փիթեր Հեյլի դերը։ Առաջին սեզոնի գլխավոր հերոսը նկարահանվել է հաջորդող սեզոնների մեծ մասին ընթացքում 42 դրվագում՝ մինչև շուի ավարտը։ Բոհենը հաջողացրերց երկու դեր խաղալու մարտահրավերը։ Նա նաև հպարտ էր այն փաստով, որ «Երիտասարդ գայլ» ֆիլմում ևս հանդես եկավ դերով։
2016 թ.-ին, Բոհենը նկարահանվել է Թեյլոր Շերիդանի ռեժիսորական գեղարվեստական ֆիլմի դեբյուտում՝ Քամոտ գետ ֆիլմում։ Նկարահանվել է նաև Սիկարիո ֆիլմում 2015 թ.-ին, ռեժիսոր՝ Դենի Վիլնյով։ Ֆիլմի պրեմիերան ներկայացվել է 2018 թվականի հունիսի 29-ին։ 2018 թվականի հունիսից, ԲոհենըYellowstone հեռուստասերիալում կրկնօրինակել է հերոս Ռայանի դերը՝ կովբոյի ջատագովը։
Բոհենը նկարահանվել է «Փոքրիկ կանայք» ֆիլմում՝ Լուիզա Մեյ Էլքոթի համանուն վեպի ժամանակակից ադապտացիան, որը ներկայացնում է գերմանացի պրոֆեսոր Ֆրեդի Բհերին, ով ընկերակցում է Ջո Մարչի հետ։ Ֆիլմը թողարկվել է 2018 թվականի սեպտեմբերի 28-ին՝ համընկնելով գրքի 150-ամյակի հրատարակմանը։


== Ֆիլմագրություն ==


=== Ֆիլմ ===


=== Հեռուստատեսություն ===


=== Երաժշտական տեսահոլովակներ ===


=== Ռեժիսոր ===


== Մրցանակներ և անվանակարգեր ==


= Ծանոթագրություններ =


== Արտաքին հղումներ ==
Ian Bohen/ Internet Movie Database կայքում
Big Buck Bunny

Big Buck Bunny (կոդային անունը Peach), կարճ անիմացիոն ֆիլմ, որ նկարահավել է Blender Institute ստուդիայում (Blender Foundation-ի մաս)։


== Պատմություն ==
Ֆոնդի նախորդ՝ Elephants Dream ֆիլմի նման այս ֆիլմն ստեղծվել է Ազատ ծրագրային ապահովման օգտագործմամբ։ Աշխատանքները սկսվել  են 2007 թվականի հոկտեմբերին, իսկ ֆիլմը ցուցադրվել է Ամստերդամում 2008 թվականի ապրիլի 10-ին։
Ֆիլմը արտոնագրվել է Creative Commons Attribution 3.0 տարբերակով։


== Նշանակություն ==
Ֆիլմը ստեղծվել է հիմնականում Blender-ի բարելավման և դրա հնարավորությունները ցուցադրելու նպատակով և ունի պարզ սյուժե, որը ոմանք քննադատել են դաժանության տարրերի համար։


== Կադրեր ֆիլմից ==

		
		
		


== Դիտում ==


== Ծանոթագրություններ ==


== Արտաքին հղումներ ==
Պաշտոնական կայք
Թրեյլեր Archived 2008-05-15 at the Wayback Machine.
Լիազորությունների ժամկետ

Լիազորությունների ժամկետ, ժամանակային հատված, որի ընթացքում անձը (սովորաբար քաղաքական գործիչը) զբաղեցնում է իր պաշտոնը։ Լիազորությունների ժամկետը քաղաքական գործիչների համար սահմանվում է սահմանադրությամբ կամ համապատասխան օրենքներով։
Լյուբոմլ

Լյուբոմլ (ուկրաիներեն՝ Лю́бомль), քաղաք Ուկրաինայի Վոլինի մարզի Լյուբոմլի շրջանում, շրջկենտրոն։
Չճշտված տվյալներով Լյուբոմլ քաղաքում բնակվում էր մոտ 10 300 մարդ։ Բնակավայրը զբաղեցնում է 9,65 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ֆիգոլս

Ֆիգոլս (իսպ.՝ Fígols, բասկ.՝ Figols),մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը մտնում է Բերգեդա շրջանի կազմի մեջ։ Տարածքը կազմում է 29,68կմ2։ Բնակչությունը 54 մարդ (2010 թվականի տվյալներով)։ Գտնվում է պրովինցիայի վարչական կենտրոնից 170 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Mapa de Fígols en Google Maps
Ջոն Հուչրա

Ջոն Հուչրա (անգլ.՝ John Peter Huchra, դեկտեմբերի 23, 1948(1948-12-23), Ջերսի Սիթի, Նյու Ջերսի, ԱՄՆ - հոկտեմբերի 8, 2010(2010-10-08), Lexington, Միդլսեքս շրջան, Մասաչուսեթս, ԱՄՆ), ամերիկացի աստղագետ և պրոֆեսոր, աշխատել է Պալոմարյան աստղադիտարանում։ Եղել է փոխ պրովոստ հետազոտությունների գծով Հարվարդի համալսարանում և աստղագիտության պրոֆեսոր Հարվարդ-Սիթսոնյան աստղաֆիզիկայի կենտրոնում։ Հուչրան նաև եղել է Միջազգային աստղագիտական միության ԱՄՆ-ի ազգային կոմիտեյի նախագահ և Ամերիկյան աստղագիտական միության նախագահ։
Հուչրան ծնվել է 1948 թվականի դեկտեմբերի 23-ին Ջերսի քաղաքում, նրա հայրը գնացքի ուղեկցորդ էր, իսկ մայրը տնային տնտեսուհի։ Մասաչուսեթսի տեխնոլոգիական ինստիտուտում սովորելու տարիներին եղել է ձեռնամարտի թիմի անդամ։ Այս ինստիտուտում Հուչրան ստացել է ֆիզիկայի ուղղվածությամբ դիպլոմ 1970 թվականին։ Դրանից հետո ուսանել է Կալիֆոռնիայի տեխնոլոգիական ինստիտուտում, որն ավարտել է ստանալով աստղագիտության դոկտորական կոչում։ Հետդոկտորական աշխատանքը սկսել է Հարվարդ-Սիթսոնյան աստղաֆիզիկայի կենտրոնում, որտեղ և դարձել է հիմնական աշխատող 1976 թվականից։
Աստղագետներ Մարկ Ահարոնսոնի և Ջերեմի Մոլդի հետ միասնի Հուչրան հայտարարեց, որ հիմնվելով պարուրաձև գալակտիկաների պայծառության և պտույտի արագության նրանց վերլուծության վրա տիեզերքը ընդամենը ինը միլիարդ տարեկան է, որը նրանցից առաջ աստղագետների մեծամասնության գնահատականի կեսն էր։
1986 թվականին Վալերի դե Լապարենը, Մարգարետ Գելերը և Ջոն Հուչրան հրապարակեցին աշխատություն, որում ցույց էր տրվում գալակտիկաների զարմանալիորեն ոչ-համասեռ բաշխվածությունը մի քանի տասնյակ մեգապարսեկներում, որը տարբերվում էր ավելի վաղ կատարված հետազոտություններից։ Լապարենը, Գելերը և Հուչրան բացատրում էին այս բաշխումը գալակտիկաների գնդաձև կառուցվածքների մակերևույթի վրա գտնվելով։ 1989 թվականին, օգտագործելով իրենց ավելի վաղ կատարված հետազոտությունների արդյունքները, Գելերը և Հուչրան հայտնաբերեցին Մեծ Պատը, 600 միլիոն լուսային տարի երկարությամբ և 250 միլիոն լուսային տարի լայնությամբ կառուցվածք։ Սա մեծությամբ երկրորդ գեր-կառուցվածքն է հայտնի տիեզերքում։


== Ծանոթագրություններ ==


== Արտաքին հղումներ ==
Huchra's page at the Harvard-Smithsonian Center for Astrophysics site
AAS Officers
Obituary in the Boston Globe
Obituary in the New York Times
Huchra's papers, from ADS, sorted by citations
Last Word, 05/11/2010. BBC Radio 4. Matthew Bannister on Ted Sorenson, Maurice Murphy, John Huchra and Ronnie Clayton.
Յուրի Թամանյան

Հուլիոս (Յուլի) Ալեքսանդրի Թամանյան (մայիսի 31, 1922(1922-05-31), Թավրիզ, Իրան - հունվարի 17, 1993(1993-01-17), Երևան, Հայաստան), ճարտարապետ։
Ալեքսանդր Թամանյանի որդին, Գևորգ Թամանյանի եղբայրը։


== Կենսագրություն ==
1953 թվականին ավարտել է Երևանի պոլիտեխնիկական ինստիտուտը։ 1953-1967 թվականներին աշխատել է ՀԽՍՀ պետշինի ճարտարապետական հուշարձանների պահպանության և վերականգնման հատուկ գիտաարտադրական արվեստանոցում, 1967-1992 թվականներին՝ Երևաննախագիծ ինստիտուտում։
Հուլիոս (Յուլի) Թամանյանի նախագծերով 1967-1992 թվականներին իրականացվել են Երևանում՝ բնակելի տներ, հիվանդանոցներ, դպրոց՝ Նորքում, Օպերայի և բալետի թատրոնի (1978-1980), Համերգային մեծ դահլիճի (1981-1983), ԵՊՀԹ-ի վերակառուցումները և այլն։
Կազմել է Մարմաշենի վանքի (1954), Մշկավանքի (1956), Քասաղի բազիլիկի (1957) վերականգնման նախագծեր, համահեղինակ է «Գոշավանք» (1974), «Օձուն» (1960 թ., 1981 թ.) պատկերագրքերի, հեղինակ՝ «Քարե տարեգրության վերականգնումը» (1981), «Հուշարձաններին նոր կյանք» (1988) գրքերի։

Հուլիոս (Յուլի) Թամանյանը չափագրել ու հետազոտել է Ղրիմի թերակղզու մեկ ու կես տասնյակ հայկական եկեղեցիներ ու մատուռներ («Հայկական ճարտարապետությունը Ղրիմում», 1992 թվական, ռուսերեն, համահեղինակ), որպես խորհրդատու աջակցել է Սուրբ Խաչ վանքի, Թեոդոսիայի Սուրբ Սարգիս և Սուրբ Հովհաննես եկեղեցիների վերականգնման աշխատանքներին։


== Ծանոթագրություններ ==
Վիիպսու (գյուղական ավան, Ռեպինա շրջան)

Անվան այլ կիրառումների համար տե՛ս՝ ՎիիպսուՎիիպսու (էստ․՝ Võõpsu), գյուղական ավան Էստոնիայի Պիլվամաա նահանգի Ռեպինա շրջանում։
2011 թվականի տվյալներով գյուղական ավանում բնակվում էր 195 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Կուզնեցովի երկրաչափ թիթեռ

Կուզնեցովի երկրաչափ թիթեռ (լատ.՝ Ortholitha kuznetzovi), երկրաչափ թիթեռների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Թիթեռ է, որի թևերի բացվածքը 19 մմ է։ Առջևի թևերի հետին եզրից սկիզբ առնող տրամակապը չի հասնում թևի առջևի եզրին, գագաթը բաց գունավորված աղեղնաձև զոլով է։ Ավելի բաց գունավորված միջին բջջի գագաթին տեղադրված է երկար նեղ բիծ։ Մուգ մոխրագույն թեփուկներով պատված հետին թևերն ավելի միատարր են գունավորված և ունեն փոքր միջին բիծ։ Ծոպերը միագույն են՝ թույլ արտահայտված թևի նախշով։


== Տարածվածություն ==
Հայաստանի էնդեմիկ է։ Հայտնի է Երևան քաղաքից (հավաքված է կենդանաբանական և բուսաբանական այգիներում) և Կոտայքի մարզից (Ծաղկաձոր քաղաքի շրջակայք)։


== Էկոլոգիա ==
Ապրելավայրերը հայտնի չեն։ Թիթեռները թռչում են դեպի լույսի աղբյուր։ Տալիս է երկու սերունդ, թիթեռները թռչում են մայիսին և սեպտեմբերին։
Կենսաբանական այլ առանձնահատկություններ հայտնի չեն։


== Պահպանություն ==
Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Հազվադեպ են հանդիպում, հայտնի են եզակի հայտնաբերումներ։
Վտանգման հիմնական գործոնները բացահայտված չեն։
Պահպանության միջոցառումներ չեն իրականացվում


== Ծանոթագրություններ ==
Ուտարկուլ

Ուտարկուլ (ռուս.՝ Утаркуль, բաշկիրերեն՝ Утаркүл), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 70 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երկրորդ Բունդեսլիգա

Երկրորդ Բունդեսլիգան պրոֆեսիոնալ ֆուտբոլային առաջնություն է գերմանական ֆուտբոլային ակումբների համար։ Մրցաշարին մասնակցում են 18 ակումբներ, այն անցկացվում է օգոստոսից մինչև մայիս, յուրաքանչյուր ակումբ անցկացնում է 34 խաղ։ Անց է կացվում սկսած 1963 թ.-ից։
Գերմանիայի խոշոր ակումբներից Երկրորդ Բունդեսլիագայում հանդես չի եկել միայն Համբուրգը։
Լողացող տանկ

Լողացող տանկ, տանկ, որը կարող է ինքնուրույն հաղթահարել ջրային խոչընդոտներ և մարտել ինչպես ջրի, այդպես էլ ցամաքի վրա։ Գոյություն ունի տանկի լողունակությունը պահպանող երեք միջոց՝ նրա կորպուսի ջրվածավալի հաշվին, արտաքին կախովի պոնտոնների օգնությամբ և օգտագործելով բացովի էկրաններ (որոնք հարմոնի են նման)։


== Տես նաև ==
Տանկերի դասակարգում
Մալայա Կլետնա

Մալայա Կլետնա (ուկրաիներեն՝ Мала Клітна), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Մալայա Կլետնա գյուղում բնակվում էր 246 մարդ։ Բնակավայրը զբաղեցնում է 1231 կմ² տարածք։ Բնակչության խտությունը կազմում էր 199,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պաոլա Պիզանո

Պաոլա Պիզանո (իտալերեն՝ Paola Pisano, հունվարի 4, 1977(1977-01-04), Թուրին, Իտալիա), իտալացի գիտնական և քաղաքական գործիչ, հինգ աստղերի շարժումների անդամ, տեխնոլոգիական նորարարության և թվայնացման գործերով, առանց պորտֆելի նախարար (2019–ից)։


== Կենսագրություն ==
Թուրինի համալսարանի ուսուցիչ, Թուրինի քաղաքային ադմինիստրացիայի նորարարության հարցերով դատական ատենակալ։ Հայտնի է, որ Թուրինի քաղաքապետ Կյարա Ապենդինոյից շնորհակալության է արժանացել, երբ հրաժարվել է ընդունել հինգ աստղերի շարժման առաջնորդ Լուիջի Դի Մայոյի առաջարկը՝ գլխավորել կուսակցության ցուցակը Եվրոպական խորհրդարանի ընտրություններում[։
2013 թվականից եղել է հանձնաժողովներից մեկի՝ Թուրինի համալսարանի ինֆորմատիկայի մասնաճյուղի նախագահ, 2014 թվականից՝ նույն բուհի տեխնոլոգիական նորարարությունների միջդիսցիպլինար կենտրոնի տնօրեն։ Ունի ավելի քան 70 միջազգային հրապարակումներ, որից առավել հայտնի է «Managing innovation: creare, gestire e diffondere innovazione nei sistemi relazionali» գիրքը (ինովացիոն կառավարում ՝ նորարարությունների ստեղծում, կառավարում և տարածում հարաբերական համակարգերում)։
2019 թվականի սեպտեմբերի 4–ին Ջուզեպպե Կոնտեի երկրորդ կառավարության ձևավորման ժամանակ նշանակվել է տեխնոլոգիական նորարարության և թվայնացման գործերով, առանց պորտֆելի նախարար, իսկ սեպտեմբերի 5–ին նոր կազմում կաբինետը երդում է տվել և պաշտոն է ստանձնել։
2019 թվականի դեկտեմբերի 21-ին Պիզանոն կառավարության նիստում առաջարկել է թվային տեխնոլոգիաների ընդլայնված ներդրման ծրագիր, սակայն այն մերժվել է դեմոկրատական կուսակցության, Իտալիայի Վիվա կուսակցության և ազատ և հավասար դաշինքի նախարարների կողմից Միավորված ընդդիմության պատճառով։ Դպ պատվիրակության ղեկավար Դարիո Ֆրանչեսկինին տեղի ունեցածը բացատրել է Պիզանոյի առաջարկի ընդունման համար պայմանների բացակայությամբ։


== Ծանոթագրություններ ==


== Արտաքին հղումներ ==
Valerio Berra (2019-09-06)։ «Paola Pisano, prima ministra per l’Innovazione in Italia: le tre sfide sul futuro che ormai non possono più aspettare» (իտալերեն)։ www.open.online։ Վերցված է 2019-09-07
Ուստ-Դոնեցկի շրջան

Ուստ-Դոնեցկի շրջան (ռուս.՝ Усть-Донецкий район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Ուստ-Դոնեցկ ավանը։ Տարածքը կազմում է 1150 կմ², բնակչությունը՝ 30,8 հզ. (2010 թ. տվյալներով)։ Շրջանի մեջ է մտնում 1 քաղաքային և 7 գյուղական համայնք։
Շորյոլ (Մեծ Սոյույի վտակ)

Անվան այլ կիրառումների համար տե՛ս՝ Շորյոլ (այլ կիրառումներ)Շորյոլ (ռուս.՝ Шоръёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեծ Սոյու գետի ձախ ափից 8 կմ հեռավորության վրա։ Գետի երկարությունը կազմում է 21 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Շերդինո գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000061012
Կոդը ըստ հիդրոլոգիական հետազոտության (ՌԴ) — 103006101
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
(7864) 1982 EE

(7864) 1982 EE, աստերոիդ աստերոիդների հիմնական գոտում։ Հայտնաբերվել է 1982 թվականի մարտի 14-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,702178 ա. մ., առավելագույնը մոտենում է 2,5872 ա. մ. հեռավորության վրա և հեռանում 2,8171 ա. մ.։ Արեգակի շուրջ մեկ ամբողջական պտույտ է կատարում 1622,44 երկրային օրվա ընթացքում, իր ուղեծրով շարժվելով միջինում 0,221888 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7864) 1982 EE աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նաշամգու

Նաշամգու (վրաց.՝ ნაშამგუ), գյուղ Վրաստանում։ Գտնվում է Սամեգրելո-Զեմո Սվանեթ մարզի Ծալենջիխայի շրջանում։


== Դիրք ==
Գյուղը գտնվում է ծովի մակարդակից 350 մետր բարձրության վրա։ Շրջկենտրոն Ծալենջիխայից հեռու է 26 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 157 մարդ։


== Ծանոթագրություններ ==
Ռայան Գոսլինգ

Ռայան Թոմաս Գոսլինգ (անգլ.՝ Ryan Thomas Gosling, նոյեմբերի 12, 1980(1980-11-12)[…], Լոնդոն, Օնտարիո), կանադացի դերասան, ռեժիսոր, գրող և երաժիշտ։ 
Դերասանական կարիերան սկսել է վաղ հասակից՝ նկարահանվելով «Disney Channel» հեռուստաալիքի «Միկի Մաուս ակումբ» (1993–1995) նախագծում, ավելի ուշ հայտնվելով նաև մի քանի այլ ժամանցային ծրագրերում։ Առաջին գլխավոր դերը ստացել է «Հավատացյալը» (2001) ֆիլմում, իսկ այնուհետև «Սպանություն ըստ թվերի» (2002), «Արյունահեղության կանոն» (2002) և «Լելանդի Միացյալ Նահանգները» (2003) ֆիլմերում։
Ռայան Գոսլինգին ավելի մեծ ճանաչում ձեռք բերեց 2004 թվականին նկարահանված «Նոթատետրը» ֆիլմը, որտեղ նա մարմնավորես գլխավոր հերոսին։ Դերակատարման համար Գոսլինգը ստացավ չորս Teen Choice մրցանակ և մեկ MTV կինոմրցանակ։ «Կես Նելսոն» (2006) ֆիլմում ունեցած դերակատարման համար առաջադրվել է Օսկար մրցանակի, իսկ «Լարսը և իսկական աղջիկը» (2007) ֆիլմում իր կատարման համար առաջադրվել է Ոսկե գլոբուս մրցանակի։ 2007 թվականին նկարահանվել է նաև «Կոտրվածք» ֆիլմում։ Երեք տարվա ստեղծագործական դադարն ընդհատվեց «Կապույտ Վալենտին» (2010) ֆիլմով, որի համար առաջադրվեց իր երկրորդ Ոսկե գլոբուս մրցանակին։ 2011 թվականը նրա համար շրջադարձային էր, քանի որ միանգամից երեք ֆիլմում մարմնավորեց գլխավոր հերոսին («Խելագար, հիմար սեր», «Մարտի գաղափարներ» և «Դրայվ») և առաջադրվեց երկու Ոսկե գլոբուս մրցանակի։ 2013 թվականին նա նկարահանվեց «Ավազակների հանցախումբը», «Տեղը սոճիների տակ» և «Միայն Աստված է ներում» ֆիլմերում։ 2014 թվականին նա ներկայացրեց իր «Մոռացված գետը» ֆիլմը։ Ավելի ուշ նկարահանվել է «Իջեցման խաղ» (2015) հումորային դրամայում և «Լա-Լա Լենդ» (2016) ռոմանտիկ մյուզիքլում, որի շնորհիվ արժանացել է Ոսկե գլոբուս մրցանակի՝ լավագույն դերասանի անվանակարգում, ինչպես նաև երկրորդ անգամ առաջադրվել Օսկար մրցանակի։  Գոսլինգի մասնակցությամբ հետագա հաջող ֆիլմերից են համարվում «Շեղբի վրայով վազողը - 2049» (2017) գիտաֆանտաստիկ թրիլլերը և «Առաջին մարդը» (2018) կենսագրական ֆիլմը։
Հանդիսանում է նաև «Dead Man's Bones» երաժշտական դուետի անդամ, որը 2009 թվականին թողարկել է իր դեբյուտային ալբոմը և ունեցել է շրջագայություններ Հյուսիսային Ամերիկայում։


== Անձնական կյանք ==
2002 թվականից 2003 թվականը Ռայանը հանդիպել է «Սպանություն ըստ թվերի» ֆիլմի իր զուգընկեր Սանդրա Բուլոքի հետ։ 2005-2007 թվականներին նա հանդիպել է Ռեյչել ՄաքԱդամսի հետ, ով նրա զուգընկերն էր «Հուշատետր» ֆիլմում։
2011 թվականի սեպտեմբերից Ռայանը հանդիպում է դերասանուհի և մոդել Եվա Մենդեսի հետ։ Զույգն ունի երկու դուստր։


== Ծանոթագրություններ ==


== Արտաքին հղումներ ==
Ռայան Գոսլինգ (անգլ.) Internet Movie Database կայքում
Լոպատիշչե

Լոպատիշչե (ռուս.՝ Лопатище), գյուղ Ռուսաստանի, Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբաթեյ

Աբաթեյ (պարսկերեն՝ اباطي), գյուղ Իրանի Արևմտյան Ադրբեջան օսթանում, Խոյի շահրեսթանի Կենտրոնական բախշի Ռահալ գյուղական դահեստանում։ Գտնվում է Խոյ քաղաքից 21 կմ հարավ-արևմուտք, Կոտուր գետի աջ կողմում, այգեշատ ու արգավանդ վայրում։


== Պատմություն ==
Գյուղը գտնվում է Պարսկահայաստանում, նախկինում մտնում էր Խոյի գավառի կազմի մեջ։


== Բնակչություն ==
2006 թվականի մարդահամարի տվյալներով գյուղում ապրում է 22 ընտանիք՝ 85 բնակչով։


== Ծանոթագրություններ ==
Մալիե Կոլպանի

Մալիե Կոլպանի (ռուս.՝ Малые Колпаны), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 570 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճառընտիր (5244, Գրիգոր Տաթևացի)

Գրիգոր Տաթևացի, Ճառընտիր (5244), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5244 թվի տակ։ Ձեռագիրը գրվել է 18-րդ դարում։ Ստացողը եղել է Պետրոս Հռոմկլայեցին (Քյություր)։ Գրված է թղթի վրա, որը ունի 16.5x18 չափս։ Ձեռագիրը կազմված է 259 թերթից։ Գրված է միասյուն, նոտրգրով։ Կազմը` կաշեպատ տախտակ, աստառը՝ թուղթ, նոտրգիր, խրատ։ Հիշատակարաններ ստացողի՝ 120ա, հետագայի՝ պահպանակ Ա (ԺԹ դ.):


== Բովանդակություն ==
Ճառք (Պրոկղ․ Գր․ Նիւսացի, Բարսեղ Կեսարացի, Յակ․ Մծբնացի, Գր․ Աստուածարան, Գր․ Սքանչելագործ, Եփրեմ Ասորի, Յովհ․ Ոսկեբերան, Եղիշէ, Յակ. Սրճեցի, անանունք)։
Ի Մատթէոսի, Յովհանու մեկնութեանց Ոսկեբերանի։
Ի Յովհաննու Մեկնութէնէն Հիպողիտայ Բոստրացւոյ։
Ի Ղուկասու Մեկնութենէն Բարսղի Կեսարացւոյ։
Թէոդորոսի Միայնակեցի Ներբող Աստուածածնին։
Տաղք (Գրիգոր վարդապետ, անանուն)։
Ողբ Աւագ ուրբաթու (աշխարհաբար)։
Քարոզք (աշխարհաբար)։
Գր․ Նարեկացւոյ Աղօթք։
Մաղթանք։
Սաղմոսք։
Մանունք։


== Ծանոթագրություններ ==
Վազելին

Վազելին (ֆր.՝ vaseline, գերմ.՝ Wasser - ջուր և հունարեն՝ IXaiov - ձիթայուղ), քսուքակերպ զանգված, նավթայուղի և պինդ ածխաջրածինների (պարաֆին, ցերեզին, պետրոլատում) խառնուրդը։ Ստանում են պինդ ածխաջրածինները (15-120 %) նավթայուղի հետ միահալելով, այնուհետե մաքրում են ծծմբական թթվով և գունազրկում՝ կավով։ Տարբերում են բժշկական․, դեղին, կոնդենսատորային և տեխ Վազելիներ։
Սուրբ Օհան (Բայազետի գավառ)

Սուրբ Օհան, գյուղ Արևմտյան Հայաստանում, Էրզրումի վիլայեթի Բայազետի գավառակում։ Գտնվում էր Բայազետ քաղաքից 10 կմ հարավ-արևելք։
Տարածքը հարթավայրային էր։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հայաստանի ֆուտբոլի գավաթ 2014-15

«Հայաստանի ֆուտբոլի գավաթ 2014-15»-ը ֆուտբոլի Հայաստանի գավաթի 24-րդ խաղարկությունն է։ Այն մեկնարկել է 2014 թ. սեպտեմբերի 17-ին և կավարտվի 2015 թվականի մայիսի 6-ին։ 2015 թվականի գավաթի խաղարկությանը մասնակցում են բարձրագույն խմբի 8 թիմերը։ Վիճակահանության ժամանակ ՀՖՖ-ի մրցումների կազմակերպման բաժինը 2012/13 թվականների առաջնությունում նոյեմբերի 7-ի դրությամբ 1-4-րդ տեղերը գրաված թիմերին նախապես բաժանեց իրարից, որպեսզի նրանք միմյանց հետ չհանդիպեն 1/4 եզրափակիչում։


== Արդյունքներ ==


=== 1/4 եզրափակիչ ===


==== 1/2 եզրափակիչ ====


==== Եզրափակիչ ====


== Ծանոթագրություններ ==
Գլարո շրջան

Գլարո (անգլերեն՝ Glaro District), շրջան Լիբերիայի հարավ-արևելքում գտնվող Րիվր Գի երկրամասում։ Այն Րիվր Գիի 10 շրջաններից մեկն է։ Բնակչությամբ կազմում է 4,992 մարդ՝ 2008 թվականի տվյալներով։ Բնակչությունը հիմնականում խոսում է սովորական և լիբերիական անգլերենով, նաև Գրեբո լեզվով։
Կստինկինո

Կստինկինո (ռուս.՝ Кстинкино), գյուղ Ռուսաստանի Տվերի մարզի Սանդովսկի շրջանի կազմում։
Բնակչությունը 2002 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մանակապուրու

Մանակապուրու (պորտ.՝ Manacapuru), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Ամազոնաս նահանգի կենտրոնական մարզ վարչական մեզոշրջանի մեջ։ Մտնում է միկրո–տնտեսական և վիճակագրական Մանուասում։ Բնակչությունը կազմում է 100 646 մարդ (2007 թվականի տվյալներով), տարածքը զբաղեցնում է 7 367,9 կմ², բնակչության խտությանը կազմում է 11,49 մարդ/կմ²։


== Պատմություն ==
Քաղաքը հիմնադրվել է 1932 թվականի հունվարի 16–ին։
Շերլոկ Հոլմսի արխիվը

«Շերլոկ Հոլմսի արխիվը» (անգլերեն՝ The Case-Book of Sherlock Holmes), խուզարկու Շերլոկ Հոլմսի մասին պատմող դետեկտիվ պատմվածքների վերջին ժողովածուն, որ հրատարակվել է Արթուր Կոնան Դոյլի կողմից։ Տպագրության է հանձնվել 1927 թվականին և իր մեջ է ներառում 1921-1927 թվականներին տպագրված պատմվածքները։


== Պատմվածքներ ==


== Էկրանավորում ==
Գրեթե բոլոր պատմվածքներն էկրանավորվել են «Շերլոկ Հոլմսի արկածները» հեռուստասերիալի շրջանակներում։


== Ծանոթագրություններ ==
Գուրկամ

Գուրկամ (ռուս.՝ Гуркам), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Սամուր գետի աջ ափին՝ 93 կմ հեռավորության վրա։ Գետի երկարությունը 13 կմ է,ավազանի տարածքը 34,6 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սամուր գետնի ակունքն է, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000412109300002477
Հիդրոլոգիական ուսումնասիրությունների կոդը - 109300247
Ավազանի կոդը - 07.03.00.004
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զեմո Քերե

Զեմո Քերե (վրաց.՝ ზემო ქერე), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1040 մետր բարձրության վրա։ Շրջկենտրոն Գորիից հեռու է 17 կմ։


== Ծանոթագրություններ ==
Թագավորություններ Ա և Բ

Ա և Բ Թագավորություններ (եբրայերեն՝ Sefer Sh'muel ספר שמואל‎), Աստվածաշունչ մատյանի Հին Կտակարանի կանոնի գրքեր։ Դասվում են «պատմական» գրքերի շարքին։ «Թագավորություններ»-ի չորս գրքերը հրեական կանոնում ընդգրկված են երկու գրքերի մեջ։ Առաջինը (սրա մեջ էին մտնում «Ա և Բ Թագավորություններ»-ի գրքերը) կոչվում էին «Շեֆեր Շեմուել», այսինքն՝ «Սամուելի գիրք»։ Հին ռաբունական ավանդության համաձայն «Ա և Բ Թագավորություններ» գրքերի հեղինակը Սամուել մարգարեն է։ «Ա և Բ Թագավորություններ» գրքում պատմվում է Սամուել մարգարեի և իր իսկ կողմից Իսրայելի թագավոր օծված Սավուղի և Դավթի մասին։


== Արտաքին հղումներ ==
«Ա Թագավորություններ» գիրքը արևելահայերեն
«Բ Թագավորություններ» գիրքը արևելահայերեն
Մաշոզերկա

Մաշոզերկա (ռուս.՝ Машозерка), գետ Ռուսաստանում, հոսում է Կարելական ինքնավար հանրապետությունում և Պրիօնեժսկի շրջանում։ Գետաբերանը տեղակայված է Լոսոսինկա գետի աջ ափին՝ 17 կմ հեռավորության վրա։ Գետի երկարությունը 7 կմ է, ավազանի տարածքը 100 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Օնեժի լճի ավազան, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000013996
Հիդրոլոգիական ուսումնասիրությունների կոդը - 102001399
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Maître Gims

Maître Gims (Մետր Գիմս), իրական անունը՝ Գանդի Ջյունա (ֆր.՝ Gandhi Djuna, մայիսի 6, 1986(1986-05-06), մայիսի 5, 1986(1986-05-05) կամ 1986, Կինշասա, Զաիր), ֆրանսիացի երգիչ-ռեփեր և կոմպոզիտոր։
Ծնվել է 1986 թվականի մայիսի 6-ին Կինշասայում` Զաիր (Կոնգոյի Դեմոկրատական Հանրապետություն)։ Երաժիշտների ընտանիքում է ծնվել և մեծացել` հայրը Papa Wemba խմբի երգիչն է, իսկ եղբայները ռեփերներ են։ «Sexion d'Assaut» խմբի անդամ է, իսկ սոլո կարիերան հանդես է եկել Maître Gims անվան տակ։ Նա նաև հիմնադրել է իր սեփական ռեկորդային պիտակը՝ MMC (Monstre Marin Corporation)։
2018 թ.-ի հունվարին Maître Gims-ը ներկայացրել է Սուպեր Սաքոյի և Հայկոյի հետ «Մի գնա» երգի remix տարբերակը։


== Անձնական կյանքը ==
Maître Gims-ը վաղ է ամուսնացել։ Նա արդեն չորս երեխաների հայր է։


== Ծանոթագրություններ ==
Օֆենբերգ

Օֆենբերգ (գերմ.՝ Offenberg), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դեգենդորֆ շրջանի կազմի մեջ։ Բնակչությունը 3284 մարդ է (2010 թվականի դեկտեմբերի 31–ի տվյալներով)։ Զբաղեցնում է 23,76 կմ² տարածք։ Պաշտոնական կոդ՝ 09 2 71 140։


== Ծանոթագրություններ ==


== Արտաքին հղումներ ==
Պաշտոնական կայք
Վիլլանդի

Վիլլանդի (էստ․՝ Villandi), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վիկտոր Ուսպենսկի

Վիկտոր Ալեքսանդրի Ուսպենսկի (ռուս.՝ Виктор Александрович Успенский, օգոստոսի 31, 1879(1879-08-31), Կալուգա, Ռուսական կայսրություն - հոկտեմբերի 9, 1949(1949-10-09), Տաշքենդ, Ուզբեկական ԽՍՀ, ԽՍՀՄ), խորհրդային երաժիշտ-բանահավաք և կոմպոզիտոր։ Թուրքմենիաի ԽՍՀ-ի (1929) և Ուզբեկստանի ԽՍՀ-ի (1937) ժողովրդական արտիստ։ Արվեստագիտության դոկտոր (1943)։ 
1913 թվականին ավարտել է Պետերբուրգի կոնսերվատորիան։ Աշխատել է Տաշքենդում, եղել ժողովրդական կոնսերվատորիայի (1918) կազմակերպիչներից և դասատուներից։ 1932 թվականից Արվեստագիտության ԳՀԻ-ի գիտաշխատող, 1934 թվականից՝ Բարձրագույն երաժշտական դպրոցի (1936 թվականից՝ կոնսերվատորիայի) պրոֆեսոր։ Ղեկավարել է 3 ֆոլկլորային գիտարշավ Թուրքմենիայում (1925-1929) և առաջինը՝ Ֆերգանայի հովտում (1931)։ Գրառել է Ուզբեկստանի և Թուրքմենիայի ժողովորդկան երաժշտության նմուշներ և կազմել ժողովածուներ։ Վիկտոր Ուսպենսկու ժողովրդական թեմաներով գրված երկերը և նրա «Ֆարհադ և Շիրին» (ըստ Ա․ Նավոիի, բեմադրվել է՝ 1936) երաժշտական դրաման նպաստել են Ուզբեկստանի պրոֆեսիոնալ երաժշտության զարգացմանը։ Պարգևատրվել է «Պատվո նշան» շքանշանով։


== Ծանոթագրություններ ==
Ազատության փողոց (Տագանրոգ)

Ազատության փողոց (ռուս.՝ Улица Свободы), փողոց ՌԴ Ռոստովի մարզի Տագանրոգ քաղաքում։ 


== Աշխարհագրություն ==
Գտնվում է Ինստրումենտալնայա և Տրանսպորտնայա փողոցների միջև։ Երկարությունը 2120 մ է։ Շինությունների համարակալումը սկսվում է Ինստրումենտալնայա փողոցից։


== Պատմություն ==
Վերանվանվել է Ազատության փողոց 1957 թվականին։ Մինչ այդ կոչվել է Մոլոկովի փողոց` ի պատիվ Խորհրդային Միության հերոս, բևեռային օդաչու Վասիլի Մոլոկովի։
Ներկայումս քաղաքում միակողմանի երթևեկության փուլային ներդրման կապակցությամբ Ազատության փողոցը մասամբ անցել է այդպիսի երթևեկության։ Միակողմանի երթևեկությունը մտցվել է 2009 թվականի օգոստոսի 1-ին Ինստրումենտալնայա փողոցից մինչև Կոլխոզնի նրբանցք։


== Փողոցում գտնվում են ==
Ազատության, 10 հասցեում գտնվում է Տագանրոգի Դիմիտրովի անվան մշակույթի և տեխնիկայի պալատի շենքը (այժմ` «Պրիմորսկի» սոցիալ-մշակութային կենտրոն)
Ազատության, 29 հասցեում 1957 թվականից աշխատում է գրադարան
Թիվ 14 շենքում տեղակայված է ՌԼԴԿ քաղաքական կուսակցության Տագանրոգի բաժանմունքի գրասենյակը
Ազատության, 16 հասցեում գտնվում է «Մանկական արվեստի դպրոց» երեխաների լրացուցիչ կրթության հաստատությունը
Ազատության, 18-1 հասցեում գտնվում է № 48 մանկապարտեզը


== Ծանոթագրություններ ==


== Գրականություն ==
Киричек М.С. По ладоням твоих площадей. — Таганрог: Лукоморье, 2007. — 166 с. — ISBN 978-5-902450-13-9.
Энциклопедия Таганрога. — Таганрог: Антон, 1998. — 624 с. — ISBN 5-88040-017-4.
Սեկրետով (Օբլիվսկի շրջան)

Անվան այլ կիրառումների համար տե՛ս՝ Սեկրետով (այլ կիրառումներ)Սեկրետով (ռուս.՝ Секретев), գյուղ (խուտոր) Ռուսաստանի Ռոստովի մարզի Օբլիվսկի շրջանում։ Մտնում է Օբլիվսկոյե գյուղական համայնքի կազմի մեջ։
Պոդվիսոկոե (գյուղ, Օրատովկայի շրջան)

Անվան այլ կիրառումների համար տե՛ս՝ ՊոդվիսոկոեՊոդվիսոկոե (ուկրաիներեն՝ Підвисоке), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1460 թվականին։
2001 թվականի տվյալներով Պոդվիսոկոե գյուղում բնակվում էր 565 մարդ։ Բնակավայրը զբաղեցնում է 2787 կմ² տարածք։ Բնակչության խտությունը կազմում էր 202,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կենտրոնական կոմիտե (այլ կիրառումներ)

Կենտրոնական կոմիտե, կարող է վերաբերել՝

Կենտրոնական կոմիտե - կուսակցության բարձրագույն ղեկավար օրգանը ԽՄԿԿ համագումարների միջև ընկած ժամանակամիջոցում
Կենտրոնական կոմիտե - Հայաստանի կոմերիտմիության համագումարների միջև ընկած ժամանակաշրջանում կոմերիտմիության բարձրագույն ղեկավար մարմին
Կենտրոնական կոմիտե - Հայաստանի կոմունիստական կուսակցության համագումարների միջև ընկած ժամանակամիջոցում կուսակցության բարձրագույն ղեկավար մարմին
Կենտրոնական կոմիտե - կոմերիտմիության աշխատանքը ղեկավարող բարձրագույն մարմին՝ ՀամԼԿԵՄ համագումարների միջև ընկած ժամանակամիջոցում
Վերադարձ (ֆիլմ, 1972)

Անվան այլ կիրառումների համար տե՛ս՝ Վերադարձ (այլ կիրառումներ)Վերադարձ, 1972 թվականին «Հայֆիլմ» կինոստուդիայի նկարահանած ֆիլմ։


== Սյուժե ==
Ֆիլմի հերոսը նշանավոր ֆիզիկոս է, որը Հայաստան է վերադարձել Ռուսաստանից։ Նրան հրավիրել են ղեկավարելու նորաստեղծ գիտահետազոտական լաբորատորիան։ Աշխատանքի ընթացքում նա բազում դժվարությունների է հանդիպում, սակայն խոչընդոտներով ընթացող նոր ճանապարհին գտնում է իր սերը։


== Դերերում ==
Հայկ – Վլադիմիր Մսրյան
Անահիտ – Անահիտ Թոփչյան
Կարեն – Կարեն Ջանգիրյան
Ռուբեն – Հակոբ Ազիզյան
պրոֆեսոր Բաբկեն Սեթյան – Խ. Երվանդ (Երվանդ Մանարյան)
ակադեմիկոս Գրիգոր Վանունց – Եֆիմ Կոպելյան
Արշակունի – Պարույր Սանթրոսյան
Գագիկ – Ստեփան Հարությունյան
Մակիչ – Հրաչյա Կոստանյան


=== Դրվագներում ===
Արկադի Արզումանյան, Վերջալույս Միրիջանյան, Խաչիկ Նազարեթյան, Կ. Ղազարյան, Հովհաննես Վանյան, Արաքսյա Մկրտչյան, Տատյանա Պիլեցկայա, Լիլիթ Բաբայան, Ա. Գաբրիելյան, Սուրեն Հովհաննիսյան, Ա. Սաղոյան, Էդուարդ Մուրադյան։


== Ծանոթագրություններ ==


== Աղբյուրներ ==
Ֆիլմը «Կինոպոիսկ» կայքում
(2547) Հուբեյ

(2547) Հուբեյ (անգլ.՝ Hubei), աստերոիդ աստերոիդների հիմնական գոտում։ Հայտնաբերվել է 1964 թվականի հոկտեմբերի 9-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,385632 ա. մ., առավելագույնը մոտենում է 2,079 ա. մ. հեռավորության վրա և հեռանում 2,6923 ա. մ.։ Արեգակի շուրջ մեկ ամբողջական պտույտ է կատարում 1345,87 երկրային օրվա ընթացքում, իր ուղեծրով շարժվելով միջինում 0,267485 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2547) Հուբեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օզերո (այլ կիրառումներ)

Օզերո, կարող է վերաբերել՝

Օզերո - գյուղ, Ուկրաինայի Վիննիցայի մարզի Նեմիրովի շրջանում
Օզերո - գյուղ, Ուկրաինայի Վոլինի մարզի Կիվերցիի շրջանում
Դերջան (գավառ)

Անվան այլ կիրառումների համար տե՛ս՝ Դերջան (այլ կիրառումներ)Դերջան (նաև՝ Թերջան կամ Տերջան), գավառ Մեծ Հայքի Բարձր Հայք նահանգի կազմում։


== Աշխարհագրություն ==
Գտնվում է Եփրատի վերին հոսանքի և նրա ձախակողմայն վտակ Դերջանի հովտում։ Հյուսիսից սահմանակից էր Սպեր, արևելքից՝ Կարին, հարավից՝ Մանանաղի, արևմուտքից՝ Եկեղյաց գավառներին։ Նշանավոր գագաթներն են Մարիամը, Պախրը, Խաչը, Խալխալը։ Դերջանը հնուց ի վեր հռչակված էր արգավանդ վարելահողերով, հացահատիկի ընտիր տեսակների մշակմամբ։


== Պատմություն ==
Դերջանը հայ ժողովրդի բնօրրաներից է։ Մ.թ.ա. 15-13-րդ դարերում եղել է Հայասա ցեղային միության, 6-3-րդ դարերում՝ Երվանդունիների պետության կազմում։ Ստրաբոնի վկայությամբ Դերջանը (Դերքսենե), Կարինիտեսի հետ, վերամիավորվել է Մեծ Հայքին։
Ըստ Ագաթանգեղոսի՝ Գրիգոր Ա Լուսավորիչը Դերջանում հիմնել է առանձին եպիսկոպոսություն։ Հայաստանի առաջին բաժանումից հետո (387 թ.) Դերջանը միացվել է Բյուզանդիային, եղել է Ներքին Հայքի, իսկ 536 թվականի վարչական փոփոխությամբ՝ Առաջին Հայքի կազմում։
638 թվականին Դերջանը ազատագրվել է բյուզանդացիներից, բայց 7-րդ դարի վերջին այն զավթել են արաբները։ 9-րդ դարի վերջին ազատագրված Դերջանը մտել է Բագրատունիների թագավորության մեջ։ 10-րդ դարի երկրորդ կեսին այն վերստին զավթել է Բյուզանդիան։ 16-րդ դարի կեսին մտցվել է նորաստեղծ Էրզրումի նահանգի մեջ (սկզբում՝ գավառակ, 18-րդ դարում ` գավառ)։ Մեծապես տուժել է 16-17-րդ դարերի թուրք-պարսկական պատերազմներից, 1555 թվականի և 1639 թվականի թուրք-պարսկական պայմանագրերով մնացել է Օսմանյան կայսրության կազմում։ Այնուհանդերձ, ըստ Հակոբ Կարնեցու, 17-րդ դարում եղել է հոծ բնակչություն ունեցող հայաբնակ գավառ (նշանավոր էին Բագառիճ ավանը, Կարագուլակ, Ծաղկարի, Վժան, Բուն գյուղերը, Ս. Դավիթ մենաստանը)։
16-19-րդ դարերում Դերջանի տարածքում հաստատվել են քրդական և թուրքական ցեղեր։ Գավառի հարավային մասը` Դերջան գետի ձախակողմյան հովտում տարածվող Լակձոր գյուղախումբը, վերածվել է քրդական կիսանկախ ցեղապետության։
1829 թվականի հուլիսին ռուսական զորքերն ազատագրել են Դերջանը, սակայն Ադրիանապոլսի հաշտության պայմանագրով այն մնացել է թուրքական տիրապետության տակ։ Ըստ ամերիկացի միսիոներ Է.Սմիթի՝ Դերջանի կենտրոն Մամախաթունը (նույնացվում է Դերջան ավանի հետ) 1830 թվականին ունեցել է մոտ 3 հազար հայ ընտանիք։
1915 թվականի մայիսին թուրք ջարդարարները կոտորել են Դերջանի հայերի մեծ մասին, շատերին խեղդամահ արել Եփրատում, իսկ կենդանի մնացածներին բռնությամբ մահմեդականացրել։ Կոտորածից փրկված ավելի քան 1000 դերջանցիներ հաստատվել են Ռումինիայում և Բուլղարիայում, մասամբ՝ Ռուսաստանում, Ամերիկայում։ 1916 թվականին ռուսական զորքերը երկրորդ անգամ ազատագրել են Դերջանը, սակայն թուրքերը 1918 թվականի հունվարին դարձյալ տիրել այն։
Ներկայում Դերջանի տարածքը տրոհված է Թուրքիայի Էրզինջան (Երզնկա) և Էրզրում իլերի միջև։


== Տես նաև ==
Բարձր Հայք
Մեծ Հայքի վարչական բաժանում
Հայկական համառոտ հանրագիտարան, Հատոր 2, Երևան, 1995։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==